एक सकरात्मक विचार किसी भी स्थिति को पूरी तरह से बदलने की क्षमता रखता है. जब मै एक सकारात्मक विचार को सोचती हूँ और इसे लगातार अपने मन के अंदर रखने लगती हूँ, तो मुझे ऐसा लगता है कि मेरे अंदर सकारात्मक उर्जा का प्रवाह हो रहा है और मेरे आस पास चीजें बदल रही है. असम्भव भी संभव में बदल रहा है और सब लोग मेरा सहयोग कर रहे है. आज सुबह मै फिर से एक सकारात्मक विचार के साथ शुरुआत करुँगी, चाहे नकारात्मक स्थिति हो तो भी मै अपने सकारात्मक विचार को बनाये रखूंगी. ये सोच ही सकरात्मकता को लाती है और इस तरह के विचार हमेशा जारी रहे तो मुझे ऐसा लगता है कि ये हर स्थिति को बेहतर बनाये रखने में संभव हो सकते है.